– Паміж Расіяй і Беларуссю няма ніякай вайны, у тым ліку вайны санкцыйнай, калі вылучаюцца прэтэнзіі да якасці беларускай сельгаспрадукцыі. Гэта проста непаразуменне. Ветэрынарным службам абедзвюх краін трэба больш цесна ўзаемадзейнічаць і дамаўляцца.Такое меркаванне склалася ў старшыні аблвыканкама пасля нядаўняй сустрэчы з кіраўніком Рассельгаснагляду:– Сяргей Данкверт адэкватны чалавек, ён цвяроза ацэньвае сітуацыю. Разам з тым ён дзейнічае амаль што на мяжы ў адстойванні інтарэсаў Расіі.У свой час Расійская Федэрацыя прапісала ў адпаведных санітарных дакументах норму па нулявым утрыманні антыбіётыкаў у малацэ і мясе. На практыцы такой чысціні дасягнуць немагчыма. Такім чынам, з’явіўся інструмент уздзеяння на гандлёвых партнёраў, які можна час ад часу ўключаць у работу. Праўда, перакананы Сямён Шапіра, супраць сяброў яго выкарыстоўваць не зусім добра.